«Ինձ են դիմել ՀՀ ԶՈՒ մի քանի տասնյակ պաշտոնաթող, թոշակի անցած սպաներ, շուրջ 500 նույնպիսի կարգավիճակում գտնվող սպաների անունից եւ բարձրաձայնել են հետեւյալ խնդրի մասին։ Սպաները ծառայության ընթացքում հերթագրվում են բնակարան ստանալու համար, եւ ստացվել է այնպես, որ 20-25 տարի ՀՀ ԶՈՒ-ում ծառայելով, սպան կարող է բնակարան չստանալ, բայց այս ընթացքում միակ մխիթարանքը կարող է լինել այն, որ այդ ընդհանուր հերթացուցակում նրա տեղը բարելավվել է, որովհետեւ ուրիշներն են բնակարան ստացել։ Բայց խնդիրն այն է, որ սպան հենց որ զորացրվում է, անմիջապես, ըստ էության, նրան հանում են այդ հերթացուցակից եւ դնում են բոլորովին ուրիշ ցուցակի մեջ, ինչը նշանակում է, որ նրանք կորցնում են 20-25 տարվա ծառայության արդյունքում բնակարան ստանալու, գոնե հերթում մնալու եւ բարելավված լինելու այդ արտոնությունը եւ պետք է սկսեն զրոյից»,- իր ելույթում նշեց Նիկոլ Փաշինյանը։